Diari Oficial de la Generalitat Valenciana


Sumari del DOGV 4178, del 29-01-2002 (2002/634)

Informació pública de l'alternativa tècnica de programa d'actuació integrada presentada per Proara Ciudad, SL, per al desenvolupament de la unitat d'execució denominada Verge de Sales.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4178

Data del DOGV
:   29-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/634


Organisme emissor
:   Ajuntament de València

Tipus de document
:   Anunci

Informació pública de l'alternativa tècnica de programa d'actuació integrada presentada per Proara Ciudad, SL, per al desenvolupament de la unitat d'execució denominada Verge de Sales. [2002/F634]
  
L'Alcaldia, mitjançant la Resolució número U-7379, de data 7 de desembre de 2001, ha disposat el següent:
  
«Vista l'alternativa tècnica de programa d'actuació integrada presentada per la mercantil Proara Ciudad, SL, els informes emesos pels serveis de Planejament i Projectes d'Infraestructura, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució número 2.242, de 7 de juliol de 1999, resolc:
  
Sotmetre a informació pública pel termini de 20 dies hàbils, amb l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per Proara Ciudad, SL, per al desenvolupament de la unitat d'execució denominada Verge de Sales, en l'àmbit delimitat pels eixos viaris dels carrers del Camí Vell de Xirivella, terme municipal de Mislata, de Vicente Blasco García, d'Archena i d'Alcàsser, comprensiva de memòria, homologació sectorial declarativa, pla de reforma interior i projecte d'urbanització.
  
En aquest termini, comptat a partir de la publicació de l'anunci d'exposició pública en el Diari Oficial de la Generalitat Valenciana, es podran presentar al Servei Municipal de Planejament (av. d'Aragó, 35), tant al·legacions com alternatives tècniques que pretenguen competir amb la que s'exposa al públic, i queda prorrogat el termini per 20 dies addicionals si en els 10 primers d'informació pública alguna persona, prestant caució per import de 500.000 pessetes, es comprometera a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades. L'acte d'obertura de les que es presenten es realitzarà el següent dia hàbil a l'acabament d'aquest termini, tret que siga dissabte, cas en què es traslladarà al dia hàbil següent. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques. Així mateix, durant tot el procediment podran ser objecte de pública consulta al Servei de Planejament les al·legacions i alternatives tècniques que s'hagen presentat davant d'aquest.
  
No serà admesa a tràmit, en el període que dure la suspensió, qualsevol nova sol·licitud de llicència de parcel·lació de terrenys, edificació, demolició i obertura que es poguera presentar dins de l'àmbit afectat per la suspensió, com també qualsevol altra alternativa tècnica de programa que es poguera presentar o sotmetre's a informació pública pel procediment simplificat regulat en l'article 48 de la Llei Reguladora de l'Activitat Urbanística, dins del mateix àmbit.»